Löwenbräu

Löwenbräu (prononco ˈløːvənbʁɔʏ) estas tradicia kaj renoma bierfarejo en Bavario, kun centra produktejo en Munkeno. Ekde la jaro 1997 ĝi kun la samurba bierfarejo Spatenbräu apartenas al komuna konzerno, kiu mem ekde 2008 apartenas al la belga-brazila konzerno Anheuser-Busch InBev. Probable la bierfarejo fondiĝis jam en 1383, la nomo "Löwenbräu" dokumente fiksiĝis ekde la jaro 1746: ĝi fontas de fresko pri la biblia sceno de Danielo en la fosaĵo de la leonoj, videbla en la historia bierfareja trinkejo.